Roll Over Beethoven

«Roll Over Beethoven» er en sang skrevet av Chuck Berry som han fikk en hit med i mai 1956. Den ble opprinnelig utgitt på Chess Records, med «Drifting Heart» som b-side. Trommeslager var Fred Below.http://www.rockabilly.nl/references/messages/fred_below.htm Teksten handler om at klassisk musikk bør tre til side for Rock and Roll og Rhythm & Blues. Berrys original har Eb som grunnakkord.http://www.allmusic.com/song/t3692254 Musikkmagasinet Rolling Stone har rangert sangen på 97.-plass på sin liste over the 500 Greatest Songs of All Time.http://www.rollingstone.com/music/lists/the-500-greatest-songs-of-all-time-20110407/chuck-berry-roll-over-beethoven-19691231

 Inspirasjon og tekst 

Berry skrev sangen som følge av at hans søster Lucy alltid brukte familiens piano til å spille klassisk musikk når Berry selv ønsket å benytte pianoet til å spille populærmusikk fra den tiden.

I tillegg til de klassiske komponistene Beethoven og Pjotr Tsjajkovskij, nevner og henstiller teksten til flere populære artister. «Early in the Mornin'» er tittelen på en sang med Louis Jordan mens «Blue Suede Shoes» refererer til Carl Perkins' sang. Strofen «Hey Diddle Diddle» kommer fra et barnerim ved navn «The Cat and the Fiddle», som er en referanse til Bo Diddley som også kunne traktere fiolin (engelsk: fiddle) ved siden av gitar. Arthur Alexander benyttet strofen «a shot of rhythm and blues» som tittelen på en sang han skrev senere.

 The Beatles' coverversjon 

The Beatles spilte «Roll Over Beethoven» på spillejobber og konserter fra 1957 til 1964. John Lennon var vokalist fra 1957 til cirka 1961 hvorfra George Harrison overtok jobben som vokalist.Lewisohn, Mark (1992). The Complete Beatles Chronicle: The Definitive Day-By-Day Guide To The Beatles' Entire Career. London: Pyramid Books. ISBN 1-855-10021-5 s. 146/157/159/162/364 I årene 1963 og 1964 ble ofte Paul McCartney og Lennon med på harmonivokal over avslutningssekvensen.

De spilte inn sin coverversjon 30. juli 1963 i Abbey Road Studios. Femte tagning ble bra nok til videre arbeid. De gjorde to forsøk og la på håndklapp og i hvert fall et pålegg av vokal fra Harrison (hans vokal er innspilt to ganger). Til sist måtte de forbedre avslutning-sekvensen (altså etter siste sangstrofe) og trengte bare et forsøk til det.Lewisohn, Mark (1988). The Beatles Recording Sessions. New York: Harmony Books. ISBN 0-517-57066-1 s. 34/200/201 Gruppen spilte sangen i d-dur.The Beatles Complete Scores (1993) Hal Leonard Publishing Corporation and Wise Publications ISBN 978-0-711-93293-7 s. 833-839

Gruppen ga først ut sin versjon av «Roll Over Beethoven» 22. november 1963 på deres andre britiske album With The Beatles.Friis, Yan (2014). Beatles og jeg. Oslo: Spetakkel Forlag. ISBN 978-82-999632-5-1 s. 9/19/86 I USA ble den utgitt 10. april 1964 på The Beatles' Second Album. I Norge ble «Roll Over Beethoven» gitt ut på singel (DK 1619 Odeon) i juni 1964 med «Please Mister Postman» som b-side. Den havnet på VG-lista i uke 25 – 31 i 1964 og høyeste plassering var en andreplass i uke 27.«Roll Over Beethoven» på VG-lista På Arbeiderbladets liste, kom singlen inn på lista 13. juni samme år og var der i tretten uker, med tredjeplass som høyeste plassering.

 Musikere og instrumenter på The Beatles' versjon 

George Harrison: sologitar, håndklapp, vokal
John Lennon: rytmegitar, hånklapp
Paul McCartney: bass, håndklapp
Ringo Starr: trommer, håndklapp

 TV-opptredener hvor The Beatles spilte «Roll Over Beethoven» 
 The Beatles Live at the Washington Coliseum – konserten fant sted 11. februar 1964, og ble vist på kinoer i USA 14. og 15. mars 1964.
 Around The Beatles – her hadde de først spilt inn en versjon 19. april 1964 i IBS Studios i London; hvorpå de mimet til versjonen foran tv-kamera ni dager senere i Wembley Studios. Opptaket ble først kringkastet 6. mai 1964.
The Beatles In Nederland – 5. juni 1964 var de i Hillegom i Nederland og Harrison sang live etter et playback av studioversjonen.

 Andre offentlig utgitte versjoner av «Roll Over Beethoven» med The Beatles 

Live! at the Star-Club in Hamburg, Germany; 1962 (utgitt 8. april 1977. Opptaket stammer fra desember 1962. Lydkvaliteten på opptaket er av dårlig kvalitet).
Anthology 1 (utgitt 20. november 1995 – opptaket er fra 20. oktober 1963 hvor de spilte i Stockholm)
Live at the BBC (utgitt 30. november 1994 – Opptaket er fra 28. februar 1964 – kringkastet første gang 30. mars 1964)
The Beatles at the Hollywood Bowl (utgitt 4. mai 1977 – Opptaket er fra 23. august 1964 hvor de spilte i Hollywood Bowl i Los Angeles)

 Annet 

Forøvrig spilte Harrison «Roll Over Beethoven» da han la ut på turne i Japan i desember 1991 (samt Royal Albert Hall i London 6. april 1992). Et opptak fra Japan ble utgitt 13. juli 1992 på konsertalbumet Live in Japan.
Ellers finnes det en parodi på «Roll Over Beethoven» som heter «Blue Suede Schubert» som ble fremført av det fiktive bandet The Rutles (utgitt 1978).
Sangteksten 

 Andre coverversjoner 

Electric Light Orchestra – på deres album ELO 2 (utgitt 1973)

Referanser

Kategori:Sanger fra USA
Kategori:Sanger fra 1956
Kategori:Singler fra 1956
Kategori:Beatles-innspillinger skrevet av andre
Kategori:Chuck Berry-sanger
Kategori:Rock and Roll-sanger
Kategori:Rockesanger fra 1950-årene